מיכמן

מיכמן בס"ד בע"מ היא חברה ציבורית ישראלית שמספקת אשראי לעסקים קטנים ובינוניים. החברה בעלת רישיון אשראי מורחב מטעם רשות שוק ההון ביטוח וחיסכון. החברה התאגדה בשנת 2015 על ידי יניב ביטון, ובחודש פברואר 2021 הונפקה בבורסה לניירות ערך בתל אביב. החברה מעניקה ללקוחותיה אשראי לטווח קצר ולטווח ארוך.

היסטוריה 

מיכמן הוקמה כחברה פרטית בשנת 2015 על ידי יניב ביטון. טרם הקים את חברת מיכמן, ביטון ניהל מספר חברות בתחומי הנדל"ן והקמעונאות. במאי 2018 השקיעה מיכמן כ-2 מיליון ש"ח בחברת הביטוח הדיגיטלית ליברה, ונכון לדצמבר 2021 היא מחזיקה ב־4.68% ממנה. ליברה הונפקה בשנת 2021 לפי שווי של 450 מיליון ש"ח.
בספטמבר 2020 קיבלה החברה רישיון מורחב למתן אשראי מטעם רשות שוק ההון, ביטוח וחסכון לפעול בתחומה, והרחיבה את מגוון השירותים שלה. בפברואר 2021 הונפקה החברה בבורסה לניירות ערך בתל אביב, וביולי באותה שנה ביצעה הנפקת אג"ח בסכום של כ-100 מיליון ש"ח. ההנפקה מיקמה אותה כאחת מ-35 החברות בבורסת ת"א שהמניה שלהן עלתה ב־100% לפחות מתחילת השנה.

בדצמבר 2021 מיכמן קיבלה אשראי של 20 מיליון שקל מאיילון חברה לביטוח, המהלך יאפשר לחברת האשראי החוץ-בנקאי להגדיל את תיק האשראי שלה בכ-100 מיליון שקל

בפברואר 2022 מיכמן, השלימה את השלב המוסדי בהנפקת סדרת אג"ח חדשה שקלית. במסגרת המכרז למשקיעים מסווגים התקבלו ביקושים בהיקפים של כ-187 מיליון ש"ח. החברה בחרה לקבל מתוכם התחייבויות מוקדמות לרכישת איגרות חוב בהיקף כספי כולל של כ-120 מיליון ש"ח באותו החודש  השלימה החברה הקצאה פרטית של כ-5.4% ממניותיה (4.6% בדילול מלא) בהיקף של 14.1 מיליון שקל לקרנות הגידור נוקד של רועי ורמוס ושלומי ברכה וספרה של ישראל מור, דורון ברין ורון סנטור.

תחומי פעילות
מיכמן פועלת בתחום האשראי החוץ בנקאי, ומעניקה מגוון פתרונות אשראי לעסקים. פתרונות האשראי שמעניקה החברה מחולקים ל-2 סוגים:
 אשראי לטווח קצר – אשראי שמיועד לשיפור תזרים המזומנים של הלקוחות ושיפור ההון החוזר. אשראי זה ניתן לתקופה של עד 12 חודשים ובמסגרתו ניתנים בין היתר - שירותי ניכיון המחאות, מימון יבוא, הלוואות 'סולו', מימון ספקים, מימון ציוד וכלי צמ"ה ועוד.
 אשראי מגובה נדל"ן – אשראי שמיועד הן לשיפור תזרים המזומנים והן לביצוע פעילות השקעה וצמיחה של הלקוחות. אשראי זה ניתן לתקופה של 12 חודשים ומעלה והוא מוענק ללקוחות החברה כנגד שעבוד נדל"ן (שעבוד מדרגה ראשונה או שנייה), תוך התאמה של אסטרטגיית המימון ואופן ההחזר לתזרים המזומנים של הלקוח.

בעלי עניין
 יניב ביטון - מנכ"ל ומייסד
 דורון ספיר- יו"ר

קישורים חיצוניים

הערות שוליים

בני ברק: חברות
חברות ישראליות
חברות הנסחרות בבורסה לניירות ערך בתל אביב
מוסדות פיננסים חוץ-בנקאים ישראלים